Ailorbe

Ailorbe (Trigonella foenum-graecum) belar-landarea da. Ganadu janaritzat erabiltzen da, eta jaten duten abereen esneari ahogozo berezia ematen dio.

 Deskribapena 
20-50 cm-ko altuera har dezakeen landarea da. Hosto konposatu iletsuak ditu hirunaka bilduak. 

Loreak zuriak dira eta handik ateratzen diren lekek hazi horiak dituzte.

Hostoek zein haziek usain handia dute. Usain hori sotolon izeneko konposatuak ematen die.

 Hedapena 
Asiako hego-ekialdean jatorria du baina hegoaldeko Europatik zabalduta dago. Hala ere landare honen ekozpenaren %80a Indian egiten da, Rajastan estatuan. Udaberrian laboreen artean bere lore zuriak ikus ditzakegu.

 Erabilera 
Currya egiteko erabiltzen den osagaietako bat da ailorbea. Horretarako hostoak (freskoak edo lehorrak), haziak eta bestelako atalak erabiltzen dira.

Abereak elikatzeko egokia da. Haziak ere erabiltzen dira arrainak edo untxiak elikatzeko.

 Erreferentziak 

 Kanpo estekak 

Kategoria:Espeziak
Kategoria:Euskal Herriko flora
Kategoria:Sendabelarrak
Kategoria:Fabaceae
Kategoria:Lineok deskribatutako taxonak
Kategoria:1753. urtean deskribatutako landareak
Kategoria:Indiako espeziak